CELEX: 32021D0869
Language: lv
Date: 2021-05-27 00:00:00
Title: Komisijas Īstenošanas lēmums (ES) 2021/869 (2021. gada 27. maijs), ar ko Īstenošanas lēmumu (ES) 2018/638 groza attiecībā uz tā piemērošanas termiņu, lai pagarinātu pasākumus, kas veicami, lai novērstu kaitīgā organisma Spodoptera frugiperda (Smith) ievešanu un izplatīšanos Savienības teritorijā (izziņots ar dokumenta numuru C(2021) 3576)

31.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 191/4
               
            
         KOMISIJAS ĪSTENOŠANAS LĒMUMS (ES) 2021/869
         (2021. gada 27. maijs),
         ar ko Īstenošanas lēmumu (ES) 2018/638 groza attiecībā uz tā piemērošanas termiņu, lai pagarinātu pasākumus, kas veicami, lai novērstu kaitīgā organisma Spodoptera frugiperda (Smith) ievešanu un izplatīšanos Savienības teritorijā
         
            
               (izziņots ar dokumenta numuru C(2021) 3576)
            
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 28. panta 1. punkta g) un h) apakšpunktu un 41. panta 2. punktu,
         tā kā:
         
                     (1)
                  
                  
                     Ar Komisijas Īstenošanas lēmumu (ES) 2018/638 (2) ir noteikti ārkārtas pasākumi, kas veicami, lai novērstu kaitīgā organisma Spodoptera frugiperda (Smith) (“minētais kaitīgais organisms”) ievešanu un izplatīšanos Savienības teritorijā.
                  
               
                     (2)
                  
                  
                     Minētais kaitīgais organisms ir norādīts Komisijas Īstenošanas regulas (ES) 2019/2072 (3) II pielikuma A daļā kā kaitīgais organisms, par kuru nav zināms, vai tas ir sastopams Savienības teritorijā. Tas kā prioritārs kaitīgais organisms ir norādīts arī Komisijas Deleģētās regulas (ES) 2019/1702 (4) pielikumā.
                  
               
                     (3)
                  
                  
                     Kopš Īstenošanas lēmuma (ES) 2018/638 pieņemšanas minētais kaitīgais organisms ir turpinājis strauji izplatīties visā pasaulē un tuvoties Savienības teritorijai, tādējādi uzsverot nepieciešamību ievērot modrību un veikt īpašus pasākumus attiecībā uz minētajā lēmumā paredzētajiem teritorijas apsekojumiem.
                  
               
                     (4)
                  
                  
                     Turklāt joprojām ir ļoti daudz gadījumu, kad uz importētām precēm konstatēts minētais kaitīgais organisms, un augu sugas, uz kurām konstatēts minētais kaitīgais organisms, mainās. Tāpēc ir vajadzīgs papildu novērtējums par minētā kaitīgā organisma radītiem fitosanitārajiem riskiem.
                  
               
                     (5)
                  
                  
                     Tādēļ, lai nodrošinātu nepārtrauktu Savienības teritorijas aizsardzību pret minētā kaitīgā organisma ievešanu un izplatīšanos, ir svarīgi pagarināt Īstenošanas lēmumā (ES) 2018/638 paredzētos pasākumus.
                  
               
                     (6)
                  
                  
                     Tāpēc Īstenošanas lēmuma (ES) 2018/638 piemērošanas termiņš būtu jāpagarina līdz 2023. gada 30. jūnijam, lai līdz tam to pagūtu pārskatīt.
                  
               
                     (7)
                  
                  
                     Tāpēc Īstenošanas lēmums (ES) 2018/638 būtu attiecīgi jāgroza.
                  
               
                     (8)
                  
                  
                     Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2018/638 8. pantu aizstāj ar šādu:
            
               
                  “8. pants
                  Šo lēmumu piemēro līdz 2023. gada 30. jūnijam.”
               
            
         
         
            2. pants
            Šo lēmumu piemēro no 2021. gada 1. jūlija.
         
         
            3. pants
            Šis lēmums ir adresēts dalībvalstīm.
         
         
            Briselē, 2021. gada 27. maijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 317, 23.11.2016., 4. lpp.
         
         
            (2)  Komisijas Īstenošanas lēmums (ES) 2018/638 (2018. gada 23. aprīlis), kas ievieš ārkārtas pasākumus, lai novērstu kaitīgā organisma Spodoptera frugiperda (Smith) ievešanu un izplatīšanos Savienībā (OV L 105, 25.4.2018., 31. lpp.).
         
            (3)  Komisijas Īstenošanas regula (ES) 2019/2072 (2019. gada 28. novembris), ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (OV L 319, 10.12.2019., 1. lpp.).
         
            (4)  Komisijas Deleģētā regula (ES) 2019/1702 (2019. gada 1. augusts), ar ko papildina Eiropas Parlamenta un Padomes Regulu (ES) 2016/2031, izveidojot prioritāro kaitīgo organismu sarakstu (OV L 260, 11.10.2019., 8. lpp.).